**Doložka zlučiteľnosti**

**právneho predpisu s právom Európskej únie**

**1. Predkladateľ právneho predpisu:** poslanci Národnej rady Slovenskej republiky Simona Petrík, Jozef Mihál, Lucia Ďuriš Nicholsonová

**2. Názov návrhu právneho predpisu:** Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov.

**3. Problematika návrhu právneho predpisu:**

a) nie je upravená v primárnom práve Európskej únie,

b) nie je upravená v sekundárnom práve Európskej únie,

c) nie je obsiahnutá v judikatúre Súdneho dvora Európskej únie.

Vzhľadom na to, že problematika návrhu právneho predpisu nie je upravená v práve Európskej únie, je bezpredmetné vyjadrovať sa k bodom 4. a 5.

**Doložka**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov.

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  | X |  |
| 2. Vplyvy na podnikateľské prostredie – dochádza k zvýšeniu regulačného zaťaženia? | X |  |  |
| 3. Sociálne vplyvy | X |  |  |
| – vplyvy na hospodárenie obyvateľstva, | X |  |  |
| – sociálnu exklúziu, | X |  |  |
| – rovnosť príležitostí a rodovú rovnosť a vplyvy na zamestnanosť | X |  |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti |  | X |  |

**A.3. Poznámky**

Návrh zákona nepredpokladá negatívne vplyvy na rozpočet verejnej správy. Pokiaľ rodič nepracuje, lebo sa stará o dieťa, štát nemá žiadne príjmy z daní a odvodov. Pokiaľ ho navrhovaná právna úprava bude motivovať pracovať, drobným príjmom rozpočtu verejnej správy bude aspoň daň z príjmov. Nepriamy efekt pre štát však bude daný oživením ekonomiky, zlepšením situácie na trhu práce či zvýšením príjmov rodín, čo spôsobí vyšší výber napríklad dane z pridanej hodnoty. Hranica brutto príjmu 40 % priemernej mzdy (365 eur) zároveň znamená, že pri takto nízkom príjme by rodič aj tak neplatil zdravotné odvody (odpočítateľná položka). O hypotetickom výpadku tak možno hovoriť len pri odvodoch do Sociálnej poisťovne.

**A.4. Alternatívne riešenia**

Bezpredmetné

**A.5. Stanovisko gestorov**

Bezpredmetné